PMIndiaData/PMIndiaSum huggingface dataset:
પ્રધાનમંત્રીએ થિયેટરના દિગ્ગજ કલાકાર ઇબ્રાહિમ અલકાઝીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ થિયેટરના દિગ્ગજ કલાકાર ઇબ્રાહિમ અલકાઝીના નિધન પર શોક વ્યક્ત કર્યો છે. એક ટ્વિટમાં પ્રધાનમંત્રીએ કહ્યું કે, “શ્રી ઇબ્રાહિમ અલકાઝીને ભારતભરમાં થિયેટરને વધુ લોકપ્રિય અને સુલભ બનાવવાના પ્રયત્નો માટે યાદ કરવામાં આવશે. કલા અને સંસ્કૃતિની દુનિયામાં તેમનું યોગદાન પણ નોંધપાત્ર છે. તેમના નિધનથી દુઃખની લાગણી અનુભવુ છું. મારી સંવેદના તેમના પરિવાર અને મિત્રો સાથે છે. તેમની આત્માને શાંતિ મળે.”
પ્રધાનમંત્રીએ રાજસ્થાનના લોકોને રાજ્યના સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાજસ્થાનના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી. પોતાના સંદેશમાં શ્રી નરેન્દ્ર મોદીએ જણાવ્યું હતું કે, “રાજસ્થાન દિવસની ત્યાંના ભાઈઓ અને બહેનોને ખૂબ-ખૂબ શુભકામનાઓ. મારી કામના છે કે શુરવીરતા અને પરાક્રમ માટે પ્રસિદ્ધ આ પ્રદેશ પ્રગતીની રાહ પર નિરંતર આગળ વધતો રહે.”
પ્રધાનમંત્રીએ વોશિંગ્ટન ડીસીમાં ભારતીય સમુદાય સાથે આદાનપ્રદાન કર્યું

પ્રધાનમંત્રી શ્રી નરેન્દ્ર મોદીએ આજે વોશિંગ્ટન ડીસીમાં ભારતીય સમુદાય સાથે આદાનપ્રદાન કર્યું હતું. તેમણે કહ્યું હતું કે, જ્યારે ભારતમાંથી સારાં સમાચારો મળે છે, ત્યારે ભારતીય સમુદાય આનંદિત થાય છે. આ સમુદાય ભારતને નવી ઊંચાઈ પર જોવા ઇચ્છે છે. તેમણે અમેરિકાનાં અર્થતંત્રમાં ભારતીય સમુદાયનાં પ્રદાનની પ્રશંસા કરી હતી. પ્રધાનમંત્રીએ કહ્યું હતું કે, ભારતમાં લોકોને હવે તકો મળી રહી છે અને યોગ્ય વાતાવરણ પણ પ્રાપ્ત થઈ રહ્યું છે. તેમણે વિશ્વાસ વ્યક્ત કર્યો હતો કે, ટૂંક સમયમાં તેઓ દેશની કાયાપલટ કરશે. પ્રધાનમંત્રીએ ભારપૂર્વક જણાવ્યું હતું કે, છેલ્લાં ત્રણ વર્ષમાં કેન્દ્ર સરકાર પર ભ્રષ્ટાચારનો એક પણ આરોપ મૂકવામાં આવ્યો નથી. પ્રધાનમંત્રીએ ભ્રષ્ટાચાર ઘટાડવા ટેકનોલોજીની ભૂમિકા પર વાત કરી હતી. લાભનાં પ્રત્યક્ષ હસ્તાંતરણ (ડીબીટી)નાં ફાયદા સમજાવતાં પ્રધાનમંત્રીએ કહ્યું હતું કે, ડીબીટીથી સબસિડીને વધારે સારી રીતે લક્ષ્યાંક બનાવવામાં મદદ મળી છે અને મોટા પાયે લીકેજમાં ઘટાડો થયો છે. પ્રધાનમંત્રીએ એલપીજી સબસિડી સ્વેચ્છાપૂર્વક ત્યાગ કરનાર કુટુંબોની પ્રશંસા કરી હતી. તેમણે 5 કરોડ ગરીબ કુટુંબોને એલપીજી કનેક્શન પ્રદાન કરવાનું વિઝન પ્રસ્તુત કર્યું હતું. તેમણે ઉમેર્યું હતું કે, “જ્યારે હું ભારતનાં વિકાસ વિશે વિચારું છું, ત્યારે હું સ્વસ્થ ભારતનો વિચાર કરું છું, ખાસ કરીને આપણાં દેશની મહિલાઓ અને બાળકોનાં સારાં સ્વાસ્થ્યનો.” પ્રધાનમંત્રીએ જણાવ્યું હતું કે, ટેકનોલોજી સંચાલિત શાસન મારફતે આધુનિક ભારતનું સર્જન થઈ રહ્યું છે. તેમણે કહ્યું હતું કે, જ્યારે યોગ્ય નીતિઓ અને શાસન સ્થાપિત થશે, ત્યારે ભારતનાં લોકોની આકાંક્ષાઓ પૂર્ણ થઈ શકશે. પ્રધાનમંત્રીએ આતંકવાદ વિશે વાત કરી હતી અને કહ્યું હતું કે, હવે દુનિયા આતંકવાદનાં જોખમને સમજી છે. આ સંદર્ભમાં પ્રધાનમંત્રીએ તાજેતરમાં ભારતની સેનાએ પાકિસ્તાનનાં કબજામાં રહેલા કાશ્મીરમાં આતંકવાદી છાવણીઓ પર કરેલી સર્જિકલ સ્ટ્રાઇક વિશે પણ વાત કરી હતી. પ્રધાનમંત્રીએ વિદેશ મંત્રાલયની ભૂમિકાની, ખાસ કરીને વિદેશ મંત્રી શ્રીમતી સુષ્મા સ્વરાજની ભૂમિકાની પ્રશંસા કરી હતી, જેમણે સમગ્ર દુનિયામાં મુશ્કેલીમાં મૂકાયેલા લોકોને બચાવવા શ્રેષ્ઠ કામગીરી કરી છે.
પ્રધાનમંત્રીએ આંધ્રપ્રદેશના વિશાખાપટ્ટનમ ખાતે રૂપિયા 10,500 કરોડથી વધુ મૂલ્યની અનેક પરિયોજનાઓનો શિલાન્યાસ કર્યો અને રાષ્ટ્રને લોકાર્પણ કર્યું

પ્રધાનમંત્રી શ્રી નરેન્દ્ર મોદીએ આજે આંધ્રપ્રદેશના વિશાખાપટ્ટનમ ખાતે રૂપિયા 10,500 કરોડથી વધુના મૂલ્યની અનેક પરિયોજનાઓનો શિલાન્યાસ કર્યો હતો અને રાષ્ટ્રને લોકાર્પણ કર્યું હતું. પ્રધાનમંત્રીએ આ પ્રસંગે ઉપસ્થિત જનમેદનીને સંબોધન આપવાની શરૂઆત કરી ત્યારે એ સમયને યાદ કર્યો હતો જ્યારે તેમને વિપ્લવ વીરુડુ અલ્લુરુ સીતારામરાજુની 125મી જન્મજયંતિ નિમિત્તે આંધ્રપ્રદેશની મુલાકાત લેવાનો અવસર પ્રાપ્ત થયો હતો. પ્રધાનમંત્રીએ ટિપ્પણી કરી હતી કે, વિશાખાપટ્ટનમ વ્યાપાર અને વ્યવસાયની અત્યંત સમૃદ્ધ પરંપરા સાથેનું એક ખૂબ જ વિશિષ્ટ શહેર છે. તેમણે ધ્યાન દોર્યું હતું કે, પ્રાચીન ભારતમાં વિશાખાપટ્ટનમ એક મહત્વપૂર્ણ બંદર હતું જેના કારણે આજથી હજારો વર્ષ પહેલાં પશ્ચિમ એશિયા અને રોમના વેપાર માર્ગનો તે એક હિસ્સો હતું અને તે આજે પણ ભારતના વેપારનું કેન્દ્રબિંદુ છે. પ્રધાનમંત્રીએ જણાવ્યું હતું કે, આજે તેનું લોકાર્પણ કરવામાં આવી રહ્યું છે અને જેનો શિલાન્યાસ કરવામાં આવી રહ્યો છે તેવી રૂપિયા 10,500 કરોડના મૂલ્યની પરિયોજનાઓ વિશાખાપટ્ટનમ અને આંધ્રપ્રદેશની આશાઓ અને આકાંક્ષાઓને સિદ્ધ કરવા માટેના માધ્યમ તરીકે કામ કરશે અને માળખાકીય સુવિધાઓ, ઇઝ ઓફ લિવિંગ અને આત્મનિર્ભર ભારતમાં નવા આયામો ખોલશે. પ્રધાનમંત્રીએ ભારતના ભૂતપૂર્વ ઉપરાષ્ટ્રપતિ શ્રી એમ. વેંકૈયા નાયડુનો પણ વિશેષ ઉલ્લેખ કર્યો અને જણાવ્યું હતું કે, આંધ્રપ્રદેશ પ્રત્યે તેમનો પ્રેમ અને સમર્પણ અજોડ છે. પ્રધાનમંત્રીએ જણાવ્યું હતું કે, શિક્ષણની વાત હોય કે પછી ઉદ્યોગસાહસિકતા, ટેકનોલોજી હોય કે પછી તબીબી વ્યવસાય, દરેક ક્ષેત્રમાં આંધ્રપ્રદેશના લોકોએ પોતાનું આગવું નામ બનાવ્યું છે. તેમણે આગળ ઉમેર્યું હતું કે, આ સ્વીકૃત માત્ર વ્યાવસાયિક ગુણોના પરિણામે નથી મળી પરંતુ આંધ્રપ્રદેશના લોકોના મળતાવડા અને આનંદી સ્વભાવનું પણ પરિણામ છે. જે પરિયોજનાઓનું લોકાર્પણ કરવામાં આવી રહ્યું છે અને જેનો આજે શિલાન્યાસ કરવામાં આવ્યો છે તે તમામ અંગે પ્રધાનમંત્રીએ ખૂબ જ આનંદ વ્યક્ત કર્યો હતો અને જણાવ્યું હતું કે, તેનાથી રાજ્યમાં વિકાસની ગતિ આગળ વધશે. પ્રધાનમંત્રીએ કહ્યું હતું કે, “અત્યારે ચાલી રહેલા આ અમૃતકાળમાં, દેશ વિકસિત ભારતનું લક્ષ્ય પ્રાપ્ત કરવાના ઇરાદા સાથે વિકાસના માર્ગ પર ઝડપથી આગળ વધી રહ્યો છે.” વિકાસનો માર્ગ બહુપરિમાણીય છે તેવી ટિપ્પણી કરતા પ્રધાનમંત્રીએ જણાવ્યું હતું કે, તેમાં સામાન્ય નાગરિકની જરૂરિયાતો અને આવશ્યકતાઓ પર ધ્યાન કેન્દ્રિત કરવામાં આવે છે અને તે અદ્યતન માળખાકીય સુવિધાઓ માટે રોડમેપ રજૂ કરે છે. તેમણે સહિયારી વૃદ્ધિની સરકારની દૂરંદેશી પર પ્રકાશ પાડ્યો હતો. પ્રધાનમંત્રીએ અગાઉની સરકારો દ્વારા માળખાકીય સુવિધાઓના વિકાસથી અલગ રહેવાના અભિગમ પર અફસોસ વ્યક્ત કર્યો હતો, જેના પરિણામે લોજિસ્ટિક્સના ખર્ચમાં વધારો થયો હતો અને પુરવઠા શૃંખલામાં અવરોધ ઊભો થયો હતો. તેમણે માહિતી આપી હતી કે, સરકારે માળખાકીય સુવિધાઓના વિકાસ માટે નવો અભિગમ અપનાવ્યો છે કારણ કે પુરવઠા શૃંખલા અને લોજિસ્ટિક્સ મલ્ટિ-મોડલ કનેક્ટિવિટી પર નિર્ભર હોય છે જ્યારે સાથે સાથે તેમાં વિકાસના એકીકૃત દૃષ્ટિકોણ પર ધ્યાન કેન્દ્રિત કરવામાં આવે છે. આજની પરિયોજનાઓના વિકાસના સંકલિત દૃષ્ટિકોણનું ઉદાહરણ આપતાં, પ્રધાનમંત્રીએ સૂચિત આર્થિક કોરિડોર પરિયોજનામાં 6-માર્ગીય રસ્તાઓ, બંદર સાથે કનેક્ટિવિટી માટે એક અલગ માર્ગ, વિશાખાપટ્ટનમ રેલવે સ્ટેશનનું સૌંદર્યકરણ અને અદ્યતન ફિનિશિંગ ધરાવતા બંદરના બાંધકામનો ઉલ્લેખ કર્યો હતો. પ્રધાનમંત્રીએ વિકાસના આ સંકલિત દૃષ્ટિકોણનો શ્રેય
શ્રીલંકાના પૂર્વ રાષ્ટ્રપતિ સુશ્રી ચન્દ્રિકા કુમારતુંગા ભંડારનાયકેએ પ્રધાનમંત્રી સાથે મુલાકાત કરી

શ્રીલંકાના પૂર્વ રાષ્ટ્રપતિ સુશ્રી ચન્દ્રિકા કુમારતુંગા ભંડારનાયકેએ 3 સપ્ટેમ્બર, 2015ના રોજ પ્રધાનમંત્રી શ્રી નરેન્દ્ર મોદી સાથે મુલાકાત કરી હતી. તેઓ “સંવાદ – સંઘર્ષ નિષેધ અને પર્યાવરણ ચેતના માટે વિશ્વ હિન્દુ – બૌદ્ધ પહેલ”માં ભાગ લેવા માટે ભારતની યાત્રાએ આવ્યા હતા. પ્રધાનમંત્રીએ શ્રીલંકામાં શાંતિપૂર્ણ અને સહભાગિતાપૂર્ણ રીતે સંસદીય ચૂંટણીઓના સફળ આયોજનને દેશમાં લોકતંત્રનું પ્રતિબિંબ ગણાવતા તેમનું તેમનું સ્વાગત કર્યું. તેમણે શ્રીલંકામાં તથા ભારત અને શ્રીલંકા વચ્ચે સંબંધોને પ્રગાઢ બનાવવાની દિશામાં સુશ્રી ચન્દ્રિકા દ્વારા નિભાવાયેલી નેતૃત્વપૂર્ણ ભૂમિકાની ખૂબ સરાહના કરી. તેમણે વિશ્વાસ વ્યક્ત કર્યો કે સુશ્રી ચન્દ્રિકા શ્રીલંકામાં મહત્વપૂર્ણ ભૂમિકા ભજવવાનું ચાલુ રાખશે, જેથી તે વાસ્તવિક સુલેહ અને સામાજિક સદભાવની દિશામાં અગ્રેસર થઈ શકે, જ્યાં સમસ્ત સમુદાયોની મહત્વકાંક્ષાઓ સંયુક્ત શ્રીલંકાના પ્રારૂપમાં પૂર્ણ થઈ શકે. પ્રધાનમંત્રીએ ફરી જણાવ્યું કે ભારત, શ્રીલંકા સાથેના સંબંધોને સર્વોચ્ચ મહત્વ આપે છે, બંને દેશો વચ્ચેના સંબંધો ઈતિહાસ અને સંસ્કૃતિના ઊંડા અને સ્થાયી સંબંધો રહ્યા છે. તેમણે કહ્યું કે તેઓ આ સંબંધોને નવી ઉંચાઈઓ સુધી પહોંચાડવા માટે શ્રીલંકાના રાષ્ટ્રપતિ અને પ્રધાનમંત્રી સાથે મળીને કાર્ય કરવાની પ્રતિક્ષા કરી રહ્યા છે.
પ્રધાનમંત્રી નરેન્દ્ર મોદી અને બાંગ્લાદેશના પ્રધાનમંત્રી શેખ હસીનાએ સંયુક્ત રૂપથી ભારત અને બાંગ્લાદેશ વચ્ચે બીજી સીમા પાર ટ્રાન્સમિશન ઈન્ટરકનેક્શન પ્રણાલી સમર્પિત કરી

પ્રધાનમંત્રી શ્રી નરેન્દ્ર મોદી અને બાંગ્લાદેશના પ્રધાનમંત્રી શેખ હસીનાએ આજે વીડિયો કોન્ફ્રેન્સિંગ દ્વારા સંયુક્ત રૂપથી ભારત અને બાંગ્લાદેશ વચ્ચે બીજી સીમા પાર ટ્રાન્સમિશન ઈન્ટર કનેક્શન પ્રણાલી સમર્પિત કરી. આનાથી ત્રિપુરામાં સૂર્યમણિનગર બાંગ્લાદેશના દક્ષિણ કોમિલ્લાથી જોડાઈ જશે. બંને નેતાઓએ બાંગ્લાદેશમાં કૉક્સ બજાર અને અગરતલાની વચ્ચે દસ જીબીપીએસ ઈન્ટરનેટ કનેક્ટિવિટીનું ટ્રાન્સમિશન પણ સમર્પિત કર્યું. આ અવસર પર પ્રધાનમંત્રીએ આ પગલાને ભારત અને બાંગ્લાદેશના સંબંધોમાં ઐતિહાસિક ક્ષણ જણાવી. તેણે બંગબંધુ શેખ મુજિબુર્રહમાનના ભારતની સાથે મૈત્રીપૂર્ણ સંબંધને પણ યાદ કરાવ્યા. તેમણે હાલમાં જ બંને દેશોની વચ્ચે સહયોગના નવા ક્ષેત્રો ખુલ્યા તેનું સ્વાગત કર્યું અને બંગબંધુના વિઝન અને વિચારોને આગળ વધારવા માટે બાંગ્લાદેશના પ્રધાનમંત્રી શેખ હસીનાની પ્રસંશા કરી. પ્રધાનમંત્રીએ કહ્યું કે તેઓ દેશના પૂર્વી ભાગમાં નવા ઈન્ટરનેટ ગેટવે ખોલવાને વધુ મહત્વ આપે છે. તેમણે કહ્યું કે આનાથી પૂર્વોત્તર ક્ષેત્રોના રાજ્યોને લાભ થશે કેમ કે સંચારમાં વૃદ્ધિ થશે. તેમણે હાલમાં જ બંને દેશોની વચ્ચે સંપર્ક વધારવાના વિભિન્ન માધ્યમોની ચર્ચા કરી. પ્રધાનમંત્રીએ બંગબંધુ સેટેલાઈટ લોન્ચ કરવામાં બાંગ્લાદેશને સમર્થન આપવાની રજૂઆત કરી. પ્રધાનમંત્રીએ આજે બંને દેશોની વચ્ચે રમાનારી ટી-20 ક્રિકેટ મેચ માટે બંને દેશની ટીમોને શુભકામનાઓ આપી.
બ્રિક્સ બિઝનેસ ફોરમ ખાતે પ્રધાનમંત્રીના વક્તવ્યનો મૂળપાઠ

મહાનુભાવો, બ્રિક્સ બિઝનેસ ફોરમના આદરણીય સહભાગીઓ, નમસ્કાર, ગુડ ઇવનિંગ, મને બ્રિક્સ બિઝનેસ ફોરમમાં સામેલ થઇને ખૂબ આનંદ થઇ રહ્યો છે. 11માં બ્રિક્સ સમિટની શરૂઆત આ ફોરમથી થઇ રહી છે. બિઝનેસને પ્રાથમિકતા આપવા માટે બ્રાઝિલના રાષ્ટ્રપતિને આ ફોરમનું આયોજન કરવા માટે અને દરેક સહભાગીઓને હું અભિનંદન પાઠવું છું. મિત્રો, વિશ્વની આર્થિક વૃદ્ધિમાં બ્રિક્સ દેશોનો 50 ટકા ભાગ છે. વિશ્વમાં મંદી હોવા છતા, બ્રિક્સ દેશોએ આર્થિક વિકાસને ગતિ આપી, કરોડો લોકોને ગરીબીમાંથી બહાર કાઢ્યા અને ટેકનોલોજી તથા ઇનોવેશનમાં નવી સફળતા પ્રાપ્ત કરી. હવે બ્રિક્સની સ્થાપનાનનાં દસ વર્ષ પછી ભવિષ્યમાં આપણા પ્રયાસોની દિશા પર વિચાર કરવા માટે આ ફોરમ એક સારો મંચ છે. મિત્રો, ઇન્ટ્રા-બ્રિક્સ બિઝનેસને સરળ બનાવવાથી પરસ્પર વ્યાપાર અને રોકાણ વધશે. આપણા પાંચ દેશો વચ્ચે કર અને કસ્ટમ પ્રક્રિયાઓ સરળ થઇ રહી છે. ઇન્ટેલેક્ચુઅલ પ્રોપર્ટી રાઇટ્સ પર અને બેન્કો વચ્ચે સહયોગથી વ્યાપારનું વાતાવરણ સરળ થઇ રહ્યું છે. બ્રિક્સ બિઝનેસ ફોરમને મારી વિનંતી છે કે તેઓ આ પ્રકારે ઉત્પન્ન થતી તકોનો પુરો લાભ લેવા માટે જરૂરી પહેલોનું અધ્યયન કરે. ઇન્ટ્રા-બ્રિક્સ વ્યાપાર અને રોકાણનું લક્ષ્ય વધુ મહત્વાકાંક્ષી હોવા જોઇએ. આપણી વચ્ચે વ્યાપાર કરવા માટે લગતા ખર્ચાઓ ઓછા કરવા માટે તમારા સૂચનો ઉપયોગી થશે. હું એ પણ અનુરોધ કરવા માગુ છું કે આગળના દસ વર્ષો માટે આપણા વચ્ચે બિઝનેસમાં પ્રાથમિકતાના ક્ષેત્રો ઓળખવા અને તેના આધારે ઇન્ટ્રા-બ્રિક્સ સહયોગની બ્લૂ પ્રિન્ટ બનાવવામાં આવે. મિત્રો, આપણી માર્કેટ સાઇઝ, વિવિધતા અને આપણી પૂરકતાઓ એકબીજા માટે ખૂબ ફાયદાકારક છે. ઉદાહરણ તરીકે, એક બ્રિક્સ દેશ પાસે ટેકનોલોજી છે, તો બીજામાં તેને સંબંધિત રો-મટીરિયલ અથવા તેનું માર્કેટ. ઇલેક્ટ્રીક વિહિકલ, ડિજિટલ ટેકનોલોજી, ફર્ટિલાઇઝર, ખેતીના ઉત્પાદનો, ખાદ્ય પ્રસંસ્કરણ વગેરેમાં આવી સંભાવનાઓ વિશેષ છે. હું આગ્રહ કરીશ કે ફોરમ પાંચેય દેશોમાં આ પ્રકારની પૂરકતાને જાણે. હું એ સૂચન પણ આપવા માગીશ કે હવે પછીના બ્રિક્સ સમિટ સુધીમાં ઓછામાં ઓછા પાંચ ક્ષેત્રોની ઓળખ કરવામાં આવે, જેમાં પૂરકતાઓના આધાર પર આપણી વચ્ચે સંયુક્ત સાહસો તૈયાર થઇ શકે છે. મિત્રો, બ્રિક્સ દેશો પોતાના દેશના લોકોનો, પરિશ્રમ, પ્રતિભા અને રચનાત્મકતા માટે સુપ્રસિદ્ધ છે. કાલે સમિટ દરમિયાન ઇનોવેશન બ્રિક્સ નેટવર્ક અને બ્રિક્સ ઇન્સ્ટિટ્યુશન ફોર ફ્યુચર નેટવર્ક જેવા મહત્વપૂર્ણ પહેલો પર વિચાર કરવામાં આવશે. ખાનગી ક્ષેત્રોને મારો અનુરોધ છે કે તેઓ માનવ સંસાધન પર કેન્દ્રીત આ પ્રયાસો સાથે જોડાય. યુવા ઉદ્યોગસાહસિકોને આ પહેલો સાથે જોડવાથી પણ બિઝનેસ અને ઇનોવેશનને વધુ શક્તિ પ્રદાન કરશે. મિત્રો, આપણા દેશો વચ્ચે, પ્રવાસન, વ્યાપાર અને રોજગાર માટે લોકોની અવર-જવર વધુ સરળ બનાવવાની સંભાવનાઓ છે. ભારતીઓને વિઝા મુક્ત પ્રવેશના નિર્ણય માટે હું બ્રાઝિલના રાષ્ટ્રપતિનો આભાર માનુ છું. આપણા પાંચ દેશોને પરસ્પર સામાજિક સુરક્ષા સંધિ પર પણ વિચાર કરવો જોઈએ. મિત્રો, ઇઝ ઑફ ડુઇંગ બિઝનેસ, લોજિસ્ટિક પર્ફોર્મન્સ અને ગ્લોબલ ઇનોવેશન જેવા ઇન્ડેક્સમાં ભારતની સતત પ્રગતિથી તમે પરિચિત હશો. સમયસીમાને કારણે હું ફક્ત એટલું કહેવા માગુ છું કે ભારતમાં રાજકીય સ્થિરતા, ભવિષ્ય સૂચક નીતિ અને વ્યાપારને અનુરૂપ સુધારાઓને કારણે દુનિયાની સૌથી ખુલ્લી અને રોકાણને અનુરૂપ અર્થતંત્ર છે. 2024 સુધીમાં અમે ભારતને પાંચ ટ્રિલિયન ડૉલરનું અર્થતંત્ર બનાવવા માગીએ છીએ. ફક્ત ઇન્ફ્રાટ્રક્ટચરમાં જ 1.5 ટ્રિલિયન ડૉલર રોકાણની જરૂરીયાત છે. ભારતમાં ખૂબ જ સંભાવનાઓ છે. અગણિત અવસરો છે. તેનો લાભ ઉઠાવવા માટે હું બ્રિક્સ દેશોના વ્યવસાયોને આમંત્રિત કરુ છું કે તેઓ ભારતમાં પોતાની હાજરી વધારે. ખૂબ-ખૂબ આભાર.
ગુજરાતના સુરતમાં વિકાસ કાર્યોના લોકાર્પણ સમયે પીએમના સંબોધનનો મૂળપાઠ

ભારત માતાની જય ભારત માતાની જય આપ સૌ સુરતવાસીઓને નવરાત્રિની ખૂબ ખૂબ શુભેચ્છાઓ. આમ તો મારા જેવા વ્યક્તિને નવરાત્રિ દરમિયાન સુરત આવવું આનંદદાયક છે, સારું લાગે છે, પરંતુ જો નવરાત્રિના ઉપવાસ ચાલતા હોય તો સુરત આવવું થોડું મુશ્કેલ છે. સુરત આવો અને સુરતી ફૂડ ખાધા વગર જ જાઓ. આ મારું સૌભાગ્ય છે કે નવરાત્રિના આ શુભ અવસર પર આજે અને આવતીકાલે હું ગુજરાતની ધરતી પર ઈન્ફ્રાસ્ટ્રક્ચર, રમત-ગમત-સંસ્કૃતિ અને આસ્થાને લગતા અનેક મોટા કાર્યક્રમોનો ભાગ બનીશ. ગુજરાતનું ગૌરવ વધારવાનો આ લહાવો મેળવીને, તમારી વચ્ચે આવીને તમારા બધાના આશીર્વાદ લેવાનો, તમારો આ પ્રેમ, તમારો આ ઉત્સાહ દિન-પ્રતિદિન વધતો જાય છે. ગુજરાતની જનતાનો, સુરતની જનતાનો આભાર માનવા માટે મારા શબ્દો પણ ઓછા પડી રહ્યા છે, તમે એટલો પ્રેમ આપ્યો છે. સુરતમાં જે રીતે વિકાસના લાભો દરેક ઘર સુધી પહોંચી રહ્યા છે, જ્યારે એ હું જોઉં છું, સાંભળું છું ત્યારે મારી ખુશી અનેકગણી વધી જાય છે. આ ક્રમમાં આજે સુરતના વિકાસને લગતા અનેક પ્રોજેક્ટનું ઉદ્ઘાટન અથવા શિલાન્યાસ કરવામાં આવ્યા છે. આમાંના મોટા ભાગના પ્રોજેક્ટ સામાન્ય સુરતવાસીઓને, મધ્યમ વર્ગને, વેપારી વર્ગને વિવિધ સુવિધાઓ અને લાભો પ્રદાન કરવાના છે. મને કહેવામાં આવ્યું છે કે સુરતમાં 75 અમૃત સરોવરના નિર્માણનું કામ ખૂબ જ ઝડપથી ચાલી રહ્યું છે. આ માટે જિલ્લાના તમામ સાથીદારો, વહીવટીતંત્ર, દરેક અને સુરતના મારા લોકો પણ અભિનંદનને પાત્ર છે. સાથીઓ, સુરત શહેર લોકોની એકતા અને લોકભાગીદારી બંનેનું અદ્ભુત ઉદાહરણ છે. ભારતનો કોઈ પ્રદેશ એવો નહીં હોય કે જેના લોકો સુરતની ધરતી પર ન રહેતા હોય, એક રીતે મિની હિન્દુસ્તાન. સુરતની સૌથી મોટી વિશેષતા એ છે કે આ શહેર સુરત, આ માટે મને હંમેશા ગર્વ રહ્યો છે, આ શહેર શ્રમને માન આપતું શહેર છે. અહીં પ્રતિભાનું મૂલ્ય થાય છે, પ્રગતિની આકાંક્ષાઓ પૂરી થાય છે, આગળ વધવાના સપના સાકાર થાય છે. અને સૌથી વધુ જે વિકાસની દોડમાં પાછળ રહી જાય છે, આ શહેર તેને વધુ તક આપે છે, તેનો હાથ પકડીને આગળ લાવવાનો પ્રયાસ કરે છે. સુરતની આ ભાવના આઝાદીના અમૃતમાં વિકસિત ભારતનું નિર્માણ કરવાની મોટી પ્રેરણા છે. સાથીઓ, આ સદીના શરૂઆતના દાયકાઓમાં જ્યારે દુનિયા ત્રણ 'પ' એટલે કે પબ્લિક-પ્રાઇવેટ પાર્ટનરશિપની વાત કરતી હતી ત્યારે હું કહેતો હતો કે સુરત ચાર 'પ'નું ઉદાહરણ છે. ચાર "
પ્રધાનમંત્રીએ ફાર્માસ્યુટિકલ ક્ષેત્રમાં પ્રથમ વૈશ્વિક આવિષ્કાર સંમેલનનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે ફાર્માસ્યુટિકલ ક્ષેત્રના પ્રથમ વૈશ્વિક આવિષ્કાર સંમેલનનું ઉદ્ઘાટન કર્યું હતું. કેન્દ્રીય આરોગ્ય મંત્રી ડૉ. મનસુખ માંડવિયા આ પ્રસંગે ઉપસ્થિત રહ્યા હતા. આ પ્રસંગે ઉપસ્થિતોને સંબોધન કરતા પ્રધાનમંત્રીએ જણાવ્યું હતું કે, મહામારીના કારણે ફાર્માસ્યુટિકલ ક્ષેત્ર પર ખૂબ જ તીવ્રતા સાથે ધ્યાન કેન્દ્રિત કરવામાં આવ્યું છે. ભલે તે જીવનશૈલી હોય અથવા દવાઓ હોય, કે પછી મેડિકલ ટેકનોલોજી અથવા રસી હોય, આરોગ્ય સંભાળના દરેક પરિબળ પર છેલ્લા બે વર્ષમાં તીવ્ર ધ્યાન કેન્દ્રિત કરવામાં આવ્યું છે. આ સંદર્ભમાં, પ્રધાનમંત્રીએ જણાવ્યું હતું કે, ભારતના ફાર્માસ્યુટિકલ ઉદ્યોગમાં પણ પડકારો ઉભા થયા છે. શ્રી મોદીએ જણાવ્યું હતું કે, “તાજેતરના સમયમાં ભારતીય આરોગ્ય સંભાળ ક્ષેત્રએ પ્રાપ્ત કરેલા વૈશ્વિક ભરોસાના કારણે ભારતને “ફાર્મસી ઓફ વર્લ્ડ” તરીકે ઓળખવામાં આવે છે.” પ્રધાનમંત્રીએ વર્ણન કર્યું હતું કે, “સુખાકારીની આપણી પરિભાષા માત્ર શારીરિક મર્યાદા પૂરતી સિમિત નથી. આપણે સમગ્ર માનવજાતની સુખાકારીમાં માનીએ છીએ. અને આપણે કોવિડ-19 વૈશ્વિક મહામારીના સમય દરમિયાન આપણી આ ભાવના દર્શાવી છે.” પ્રધાનમંત્રીએ માહિતી આપી હતી કે મહામારી દરમિયાન, “આપણે મહામારીના પ્રારંભિક તબક્કા વખતે 150 કરતાં વધારે દેશોમાં જીવનરક્ષક દવાઓ અને તબીબી ઉપકરણોની નિકાસ કરી હતી.” તેમણે કહ્યું હતું કે, આપણે આ વર્ષ દરમિયાન 65 મિલિયન કરતાં વધારે કોવિડની રસીના ડોઝ લગભગ 100 દેશોમાં નિકાસ કર્યા છે. પ્રધાનમંત્રીએ આવિષ્કાર માટે ઇકોસિસ્ટમનું સર્જન કરવાની પણ એવી દૂરંદેશી બતાવી હતી જે ભારતને દવાની શોધ અને આવિષ્કારી તબીબી ઉપકરણોમાં અગ્રણી બનાવશે. તેમણે કહ્યું હતું કે, તમામ હિતધારકો સાથે વ્યાપક પરામર્શના આધારે નીતિગત હસ્તક્ષેપો કરવામાં આવી રહ્યાં છે. પ્રધાનમંત્રીએ નોંધ્યું હતું કે, “ભારત પાસે ઘણી મોટી સંખ્યામાં વૈજ્ઞાનિકો અને ટેકનોલોજિસ્ટ્સ છે જેઓ આ ઉદ્યોગને ખૂબ ઊંચા શિખરે લઇ જવાનું સામર્થ્ય ધરાવે છે. તેમણે ઉમેર્યું હતું કે, “ડિસ્કવર અને મેક ઇન ઇન્ડિયા” માટે આ તાકાતને ખીલવવાની જરૂર છે.” પ્રધાનમંત્રી સ્વદેશી ક્ષમતાઓ વિકસાવવા પર વિશેષ ભાર મૂક્યો હતો. પ્રધાનમંત્રીએ અનુરોધ કર્યો હતો કે, “આજે, જ્યારે 1.3 અબજ ભારતીયોએ આત્મનિર્ભર ભારતનું નિર્માણ કરવા માટે પોતાની જાતને આ અભિયાનમાં જોડી દીધી છે ત્યારે આપણે રસી અને દવાઓના મુખ્ય ઘટકોનું સ્થાનિક સ્તરે ઉત્પાદન વધારવા અંગે અવશ્ય વિચાર કરવો જોઇએ. આ એવો મોરચો છે જેમાં ભારતે જીતવાનું છે.” પ્રધાનમંત્રીએ પોતાની વાતનું સમાપનત કરતી વખતે તમામ હિતધારકોને ભારતમાં નવતર વિચાર કરવા, ભારતમાં આવિષ્કાર કરવા, મેક ઇન ઇન્ડિયા અને મેક ફોર ધ વર્લ્ડ માટે આમંત્રણ પાઠવ્યું હતું. તેમણે કહ્યું હતું કે, તમારી ખરી શક્તિઓને શોધો અને દુનિયાની સેવા કરો. સોશિયલ મીડિયા પર અમને ફોલો કરો : @
જી20 નેતાઓનું અસાધારણ વર્ચ્યુઅલ શિખર સંમેલન

કોવિડ-19 રોગચાળાથી ઉત્પન્ન થયેલા પડકારો અને વૈશ્વિક સ્તરે સમન્વિત પગલાઓ લેવા પર ચર્ચા માટે 26 માર્ચ, 2020નાં રોજ જી-20 નેતાઓનું એક અસાધારણ વર્ચ્યુલ શિખર સંમેલન યોજાયું હતું. આ અગાઉ પ્રધાનમંત્રીએ આ વિષય પર સાઉદી અરેબિયાનાં ક્રાઉન પ્રિન્સની સાથે ટેલીફોન પર વાત કરી હતી. કોવિડ-19 રોગચાળા પર અસાધારણ જી-20 સંમેલન નાણાં મંત્રીઓ અને સેન્ટ્રલ બેંકનાં ગવર્નરોની બેઠક અને જી20 શેરપા પછી યોજાઈ હતી. આ બેઠક દરમિયાન જી-20ના નેતાઓએ રોગચાળો રોકવા અને લોકોની સુરક્ષા માટે તમામ જરૂરી ઉપાયો કરવાની સંમતિ વ્યક્ત કરી હતી. તેમણે ચિકિત્સા સાથે સંબંધિત પુરવઠાની પહોંચ, નિદાન ઉપકરણો, સારવાર માટે દવાઓ અને રસીઓ સહિત રોગચાળા સામે લડાઈમાં વિશ્વ આરોગ્ય સંસ્થા (ડબલ્યુએચઓ)ના અધિકારને વધારે મજબૂત કરવાને સમર્થન આપ્યું હતું. આ નેતાઓએ રોગચાળાથી આર્થિક અને સામાજિક નુકસાનને ઘટાડવા અને વૈશ્વિક વિકાસ, બજારની સ્થિરતા અને સંકટમાંથી ઉગારવાની ક્ષમતાને વધારવા માટે ઉપલબ્ધ તમામ નીતિગત સાધનોનો ઉપયોગ કરવા પણ પ્રતિબદ્ધતા વ્યક્ત કરી હતી. કોવિડ-19ની સામાજિક અને આર્થિક અસરનો સામનો કરવા માટે જી20 દેશોએ વૈશ્વિક અર્થતંત્રમાં 5 ટ્રિલિયન ડોલરથી વધારે પર પ્રતિબદ્ધતા વ્યક્ત કરી હતી. સ્વૈચ્છિક આધારે નેતાઓએ ડબલ્યુએચઓની આગેવાનીમાં કોવિડ-19 સોલિડરિટી રિસ્પોન્સ ફંડમાં યોગદાન કરવા પણ સંમતિ વ્યકત કરી હતી. જી20ની આ અસાધારણ બેઠક યોજવા માટે પ્રધાનમંત્રી મોદીએ સાઉદી અરેબિયાના રાજાનો આભાર માન્યો હતો. પોતાના સંબોધનમાં પ્રધાનમંત્રીએ રોગચાળાને ખતરનાક સામાજિક અને આર્થિક નુકસાનનો ઉલ્લેખ કર્યો હતો. તેમણે ઉમેર્યું હતું કે, જી20 દેશોની વૈશ્વિક જીડીપીમાં 80 ટકા અને દુનિયાની વસ્તીમાં 60 ટકા ભાગીદારી છે તથા કોવિડ-19ના 90 ટકા કેસ અને 88 ટકા મૃત્યુ જી20 દેશોમાં થયા છે. તેમણે વૈશ્વિક રોગચાળા સામે લડવા જી20ને એક નક્કર યોજન તૈયાર કરવાની અપીલ કરી હતી. પ્રધાનમંત્રીએ વૈશ્વિક સમૃદ્ધિ અને સહયોગના આપણા દૃષ્ટિકોણનાં કેન્દ્રમાં મનુષ્યને રાખવાની જરૂરિયાત પર ભાર મૂક્યો હતો. સાથે સાથે તેમણે સહયોગ, સ્વતંત્રતા અને ખુલ્લી રીતે ચિકિત્સા સંશોધન અને વિકાસના લાભને વહેંચવા, અનુકૂળ, ઝડપથી કામ કરતી માનવ સ્વાસ્થ્ય સારસંભાળ વ્યવસ્થાઓને વિકસિત કરવા, એકબીજા સાથે જોડાયેવા વૈશ્વિક ગામડાં માટે નવી સંકટ વ્યવસ્થાની આચારસંહિતા અને પ્રક્રિયાઓને પ્રોત્સાહન આપવા, ડબલ્યુએચઓ જેવી આંતર સરકારી સંસ્થાઓમાં સુધારો કરવા અને એને વધારે મજબૂત કરવા તથા ખાસ કરીને કોવિડ-19થી આર્થિક રીતે નબળા વર્ગો માટે પેદા થયેલી આર્થિક સમસ્યાઓને ઓછી કરવા માટે ખભેખભો મિલાવીને કામ કરવાની વાત કરી હતી. પ્રધાનમંત્રીએ માનવજાતની સામુહિક ભલાઈ માટે નવા વૈશ્વિકરણમાં નેતાઓની મદદની અપીલ કરી હતી અને જણાવ્યું હતું કે, સંયુક્ત માનવીય હિતોને પ્રોત્સાહન આપવા બહુપક્ષીય મંચો પર ધ્યાન કેન્દ્રિત કરવું જોઈએ. શિખર સંમેલનનાં અંતે જી20 નેતાઓએ એક નિવેદન જાહેર કર્યું હતું, જેમાં રોગચાળા સામે લડવા એક સંકલિત વૈશ્વિક પ્રતિક્રિયા, વૈશ્વિક અર્થતંત્રના રક્ષણના ઉપાયોને અપનાવવા, વેપારમાં અવરોધો ઓછા કરવા અને વૈશ્વિક સહયોગને વધારવા માટે પગલા લેવાની અપીલ કરી હતી.
પ્રધાનમંત્રીએ ભગત સિંહ, રાજગુરૂ અને સુખદેવને તેમના શહિદી દિવસ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભગત સિંહ, રાજગુરૂ અન સુખદેવને તેમના શહિદી દિવસ પર શ્રદ્ધાંજલિ અર્પણ કરી હતી. પ્રધાનમંત્રીએ કહ્યું, “ભગતસિંહ, રાજગુરૂ અને સુખદેવની શહાદત એક ઐતિહાસિક ક્ષણ હતી. દરેક ભારતીય ગૌરવ અનુભવે છે કે, આ ત્રણેય મહાપુરૂષો આપણી ભૂમિના છે. ભર યુવાનીમાંતેઓએપોતાના જીવનનું બલિદાન આપ્યું જેથી અન્ય લોકો ગૌરવપૂર્ણ સ્વતંત્રતાનું જીવન જીવી શકે.”
પ્રધાનમંત્રી 16 ડિસેમ્બર, 2018નાં રોજ ઉત્તરપ્રદેશની મુલાકાત લેશે

પ્રધાનમંત્રી શ્રી નરેન્દ્ર મોદી 16 ડિસેમ્બર, 2018નાં રોજ ઉત્તરપ્રદેશનો પ્રવાસ કરશે. પ્રધાનમંત્રી રાયબરેલીમાં મોડર્ન કોચ ફેક્ટરીનું નિરીક્ષણ કરશે. એક જાહેર સભા દરમિયાન તેઓ આ ફેક્ટરીનાં 900માં કોચ અને એક જોડાયેલી રેકને ઝંડી દેખાડશે. તેઓ વિવિધ વિકાસ યોજનાઓ રાષ્ટ્રને સમર્પિત કરશે, ઉદઘાટન કરશે અથવા શિલાન્યાસ કરશે. પ્રધાનમંત્રી જનમેદનીને સંબોધિત કરશે. ત્યારબાદ પ્રધાનમંત્રી પ્રયાગરાજ માટે રવાના થશે. તેઓ કુંભ મેળા માટે એક અત્યાધુનિક કમાન અને નિયંત્રણ કેન્દ્રનું ઉદઘાટન કરશે. તેઓ ગંગાપૂજન કરશે અને સ્વચ્છ કુંભ એક્ઝિબિશનનું અવલોકન કરશે. શ્રી નરેન્દ્ર મોદી પ્રયાગરાજમાં ‘અક્ષયવત’ની મુલાકાત લેશે. પછી પ્રધાનમંત્રી અંડાવા માટે રવાના થશે, જ્યાં તેઓ વિવિધ વિકાસ પરિયોજનાનું લોકાર્પણ અથવા શિલાન્યાસ કરશે. પ્રધાનમંત્રી જનમેદનીને સંબોધિત પણ કરશે. ત્યારબાદ પ્રધાનમંત્રી પ્રયાગરાજનાં બામરોલી એરપોર્ટ પર પહોંચશે. દિલ્હી પરત થયા અગાઉ તેઓ એરપોર્ટનાં નવા ટર્મિનલ ભવનનું ઉદઘાટન કરશે.
આઇસલેન્ડના પ્રધાનમંત્રી સાથે પ્રધાનમંત્રી શ્રીની મુલાકાત

પ્રધાનમંત્રી શ્રી નરેન્દ્ર મોદીએ આઈસલેન્ડના પ્રધાનમંત્રી, મહામહિમ કુ. કેટરીન જેકોબ્સડોટીર સાથે 2જી ભારત-નોર્ડિક સમિટ દરમિયાન કોપનહેગનમાં દ્વિપક્ષીય બેઠક કરી હતી. , બંને પ્રધાનમંત્રીએ એપ્રિલ 2018માં સ્ટોકહોમમાં 1લી ભારત-નોર્ડિક સમિટ દરમિયાન તેમની પ્રથમ મુલાકાતને ઉષ્માપૂર્વક યાદ કરી. તેઓએ નોંધ્યું કે આ વર્ષે બંને દેશો રાજદ્વારી સંબંધોની સ્થાપનાની 50મી વર્ષગાંઠની ઉજવણી કરી રહ્યા છે. બંને નેતાઓએ ખાસ કરીને ભૂ-ઉષ્મીય ઊર્જા, બ્લુ ઈકોનોમી, આર્કટિક, રિન્યુએબલ એનર્જી, ફિશરીઝ, ફૂડ પ્રોસેસિંગ, ડિજિટલ યુનિવર્સિટી સહિત શિક્ષણ અને સંસ્કૃતિના ક્ષેત્રોમાં આર્થિક સહયોગને વધુ મજબૂત કરવાના માર્ગો પર ચર્ચા કરી હતી. ભૂઉષ્મીય ઊર્જા, ખાસ કરીને, એક એવો વિસ્તાર છે જ્યાં આઇસલેન્ડ વિશેષ કુશળતા ધરાવે છે, અને બંને પક્ષોએ આ ક્ષેત્રમાં બંને દેશોની યુનિવર્સિટીઓ વચ્ચે સહયોગ પર ભાર મૂક્યો છે. પ્રધાનમંત્રીએ લૈંગિક સમાનતાને પ્રોત્સાહન આપવા માટે પ્રધાનમંત્રી જેકોબ્સડોટિરના વ્યક્તિગત પ્રયાસોની પ્રશંસા કરી હતી અને તેમને આ સંદર્ભમાં ભારતની પ્રગતિ વિશે માહિતી આપી હતી. ભારત –
પ્રધાનમંત્રી દીપાવલીની પૂર્વ સંધ્યાએ, 23 ઓક્ટોબરે અયોધ્યાની મુલાકાત લેશે

દીપાવલીની પૂર્વ સંધ્યાએ, પ્રધાનમંત્રી શ્રી નરેન્દ્ર મોદી 23 ઓક્ટોબરે અયોધ્યા, યુપીની મુલાકાત લેશે. સાંજે લગભગ 5 વાગ્યે, પ્રધાનમંત્રી ભગવાન શ્રી રામલલા વિરાજમાનના દર્શન અને પૂજા કરશે, ત્યારબાદ શ્રી રામ જન્મભૂમિ તીર્થ ક્ષેત્ર સ્થળનું નિરીક્ષણ કરશે. સાંજે લગભગ 5:45 વાગ્યે, તેઓ પ્રતિકાત્મક ભગવાન શ્રી રામનો રાજ્યાભિષેક કરશે. લગભગ 6:30 પ્રધાનમંત્રી, નવા ઘાટ, સરયુ નદી ખાતે આરતીના સાક્ષી બનશે, જે પછી પ્રધાનમંત્રી દ્વારા ભવ્ય દીપોત્સવની ઉજવણીની શરૂઆત કરવામાં આવશે. આ વર્ષે, દીપોત્સવની છઠ્ઠી આવૃત્તિ યોજાઈ રહી છે, અને તે પ્રથમ વખત છે કે પ્રધાનમંત્રી આ ઉજવણીમાં વ્યક્તિગત રીતે ભાગ લેશે. આ પ્રસંગે 15 લાખથી વધુ દીવાઓ પ્રગટાવવામાં આવશે. દીપોત્સવ દરમિયાન વિવિધ રાજ્યોના વિવિધ નૃત્ય સ્વરૂપો સાથે પાંચ એનિમેટેડ ટેબ્લો અને અગિયાર રામલીલા ટેબ્લો પણ મૂકવામાં આવશે. પ્રધાનમંત્રી ગ્રાન્ડ મ્યુઝિકલ લેસર શો સાથે સરયુ નદીના કિનારે રામ કી પૌડી ખાતે 3-ડી હોલોગ્રાફિક પ્રોજેક્શન મેપિંગ શોના સાક્ષી પણ બનશે.
પ્રધાનમંત્રીએ રાષ્ટ્રપતિ ભવનમાં સંરક્ષણ રોકાણ સમારોહમાં હાજરી આપી

પ્રધાનમંત્રી શ્રી નરેન્દ્ર મોદીએ નવી દિલ્હીમાં રાષ્ટ્રપતિ ભવનમાં સંરક્ષણ રોકાણ સમારોહમાં હાજરી આપી હતી. સમારોહમાં વીરતા પુરસ્કાર એનાયત કરવામાં આવ્યા હતા. એક ટ્વીટમાં, પ્રધાનમંત્રીએ કહ્યું; "આજે અગાઉ, ડિફેન્સ ઇન્વેસ્ટિચર સમારોહમાં હાજરી આપી હતી જ્યાં વીરતા પુરસ્કારો એનાયત કરવામાં આવ્યા હતા."
પ્રધાનમંત્રી શ્રીએ ટોક્યોમાં બિઝનેસ રાઉન્ડ ટેબલની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ 23 મે 2022ના રોજ ટોક્યોમાં જાપાનના વ્યાપારી અગ્રણીઓ સાથે રાઉન્ડ ટેબલની અધ્યક્ષતા કરી હતી. આ કાર્યક્રમમાં 34 જાપાનીઝ કંપનીઓના ટોચના અધિકારીઓ અને સીઈઓએ ભાગ લીધો હતો. આમાંની મોટાભાગની કંપનીઓ ભારતમાં રોકાણ અને કામગીરી ધરાવે છે. કંપનીઓએ ઓટોમોબાઈલ, ઈલેક્ટ્રોનિક્સ, સેમિકન્ડક્ટર, સ્ટીલ, ટેકનોલોજી, ટ્રેડિંગ અને બેન્કિંગ અને ફાઈનાન્સ સહિતના વિવિધ ક્ષેત્રોનું પ્રતિનિધિત્વ કર્યું હતું. ભારત અને જાપાનની મુખ્ય વ્યાપારી સંસ્થાઓ અને સંસ્થાઓ જેમ કે કેઇડનરેન, જાપાન એક્સટર્નલ ટ્રેડ ઓર્ગેનાઈઝેશન ( સોજીટ્ઝ કોર્પોરેશન શ્રી તોશીકાઝુ નમ્બુ એક્ઝિક્યુટિવ વાઇસ પ્રેસિડેન્ટ, પ્રતિનિધિ નિયામક સુમીટોમો કોર્પોરેશન શ્રી ઇચિરો કાશિતાની પ્રમુખ ટોયોટા સુશો કોર્પોરેશન શ્રી ઇચિરો તાકાહારા વાઇસ ચેરમેન, બોર્ડના સભ્ય મારુબેની કોર્પોરેશન શ્રી યોગી તાગુચી મિત્સુબિશી કોર્પોરેશન ઈન્ડિયા પ્રાઈવેટ લિમિટેડના ચેરમેન અને મેનેજિંગ ડિરેક્ટર મિત્સુબિશી કોર્પોરેશન
પ્રધાનમંત્રીએ હરિયાણાના સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ હરિયાણાના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી. હરિયાણાની સ્થાપના 1 નવેમ્બર, 1966ના રોજ થઇ હતી. પ્રધાનમંત્રીએ કહ્યું કે, “શુરવીરતા અને કુશળતા, યુવાનો અને ખેડૂતો, પ્રાચીન સંસ્કૃતિ અને નવી ટેકનોલોજીના સંગમ સ્થળ એવા હરિયાણાનાં લોકોને રાજ્યના સ્થાપના દિવસની ખૂબ-ખૂબ શુભેચ્છા. વિકાસના માર્ગે નિરંતર અગ્રેસર હરિયાણા આગળ પણ દેશની સમૃદ્ધિમાં પોતાનું અમૂલ્ય યોગદાન આપતુ રહેશે.”
મહત્વના માળખાકીય સુવિધાના પ્રોજેકટના અમલીકરણ  માટે દ્વિપક્ષી કરાર હેઠળની એજન્સી પાસેથી રાજ્ય સરકારની સંસ્થાઓને વિદેશી સહાય મેળવવા માટે કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી ભારત સરકારની કેબિનેટે માળખાકીય સુવિધાઓના મહત્વના પ્રોજેકટસ પૂર્ણ કરવા માટે નાણાંકીય દ્રષ્ટીએ સધ્ધર રાજ્ય સરકારની સંસ્થાઓને સીધી દ્વિપક્ષી ઓડીએ (ઓફિશિયલ ડેવલપમેન્ટ આસિસ્ટન્સ) પાર્ટનર્સ પાસેથી નાણાંકીય સહાય મેળવવા માટેની નીતિ વિષયક માર્ગરેખાઓને મંજૂરી આપી છે. રાજ્ય સરકારની સંસ્થા, ધ મુંબઈ મેટ્રોપોલિટન રિજીયન ડેવલપમેન્ટ ઓથોરિટી (